въвеждане: посочват се наименованието на ГКП и неговият идентификационен код, присвоен от IMSOC.
 Поле I.17.
 Придружаващи документи:
 Видът и референтният номер на документа трябва да бъде посочен, когато дадена пратка е придружена от други документи, като например разрешение по CITES, разрешение за чужди инвазивни видове или търговски документ (например номер на въздушната товарителница, номер на коносамента или търговски номер на влака или на пътното превозно средство).
 Поле I.18.
 Условия за транспортиране: категория на изискваната температура по време на транспортирането на продуктите (като на околната среда, охладени, замразени). Може да бъде избрана само една категория.
 Поле I.19.
 Номер на контейнера/номер на пломбата: ако е приложимо, съответните номера.
 Номерът на контейнера трябва да се посочи, ако стоките се транспортират в затворени контейнери.
 Трябва да бъде посочен само номерът на официалната пломба. Налице е официална пломба, ако върху контейнера, камиона или железопътния вагон е поставена пломба под надзора на компетентния орган, издаващ сертификата.
 Поле I.20.
 Стоки със сертификат за: отбелязва се целта, за която се пускат на пазара животните, или предназначението на продуктите съгласно посоченото в съответния здравен сертификат за Европейския съюз.
 Фуражи за животни: отнася се само за странични животински продукти, предназначени за хранене на животни съгласно посоченото в Регламент (ЕО) No 1069/2009 на Европейския парламент и на Съвета
 3
 .
 Одобрен орган: движение на животни до одобрен орган, институт или център в съответствие с Директива 92/65/ЕИО на Съвета
 4
 .
 Изкуствено възпроизводство: отнася се само за зародишни продукти.
 Разплод/производство: за животни за разплод и производство, в т.ч. аквакултурни животни, предназначени за отглеждане в стопанства.
 Консервната промишленост: отнася се например за риба тон, предназначена за консервната промишленост.
 Цирк/изложение: за регистрирани животни за циркове и изложения и водни животни за аквариуми или подобни обекти, които не са предназначени за препродажба.
 Угояване: отнася се само за овце и кози.
 Преработка: отнася се само за продуктите, които трябва да бъдат допълнително преработени, преди да бъдат пуснати на пазара.
 Възстановяване на дивеч: отнася се само за дивеч за целите на възстановяването на запасите.
 Консумация от човека: отнася се само за продукти, предназначени за консумация от човека, за които съгласно законодателството на Европейския съюз се изисква здравен или ветеринарен сертификат.
 Друго: предназначени за цели, невключени другаде в настоящата класификация, в т.ч. водни животни, предназначени за риболовни райони за любителски риболов.
 Домашни любимци: движение с търговска цел към Съюза на кучета, котки, порове и птици. За декоративни водни животни, предназначени за магазини за домашни любимци или подобни обекти за препродажба.
 Фармацевтична употреба: странични животински продукти, негодни за консумация от човека или от животните, съгласно посоченото в Регламент (ЕО) No 1069/2009.
 Карантина: при птици, различни от домашните, се отнася за Регламент за изпълнение (ЕС) No 139/2013 на Комисията
 5
 , за месоядни, примати и прилепи — за Директива 92/65/ЕИО, а за аквакултурни животни — за Директива 2006/88/ЕО на Съвета
 6
 .
 Регистрирани еднокопитни: в съответствие с Директива 2009/156/ЕО на Съвета
 7
 .
 Повторно полагане: отнася се само за аквакултурни животни.
 Клане: за животни, предназначени за кланица — директно или след преминаване през събирателен център.
 Техническа употреба: странични животински продукти,